smcproject/ml-wiki-sentences huggingface dataset:
പഞ്ചാബിലെ കലാപങ്ങളെ അടിച്ചമർത്താൻ ഇന്ദിര സൈന്യത്തോട് സുവർണക്ഷേത്രത്തിനുള്ളിൽ കടന്ന് കലാപകാരികളെ അമർച്ചചെയ്യാൻ ഉത്തരവിട്ടു.
സിഖ് മതവിശ്വാസികൾ പരിപാവനമായി കരുതുന്ന സുവർണക്ഷേത്രത്തിൽ സൈന്യം കടക്കുകയും ക്ഷേത്രത്തിന്റെ ചില ഭാഗങ്ങൾ തകർക്കുകയും ചെയ്തു.
ഓപ്പറേഷൻ ബ്ലൂസ്റ്റാർ എന്ന് അറിയപ്പെട്ട ഈ സൈനിക നീക്കത്തിലും അതിന്റെ പരിണതഫലമായി ഉണ്ടായ സിഖ് പ്രക്ഷോഭങ്ങളിലും 20,000 ത്തോളം നിരപരാധികളായ സിഖ് പൗരന്മാർ കൊല്ലപ്പെട്ടു.
വിദേശ നയം ദക്ഷിണേഷ്യൻരാജ്യങ്ങളുമായി
1971 ൽ പാകിസ്താനിലെ ആഭ്യന്തരയുദ്ധത്തിൽ ഇന്ത്യ ഇടപെടുകയുണ്ടായി.
ബംഗ്ലാദേശിന്റെ മോചനം സാധ്യമായ ഈ യുദ്ധത്തിൽ അന്തിമ വിജയം ഇന്ത്യക്കായിരുന്നു.
പാകിസ്താന് പിന്തുണ നൽകിയത് അമേരിക്കയായിരുന്നുവെങ്കിൽ ഇന്ത്യക്കുള്ള പിന്തുണ സോവിയറ്റ് യൂണിയനിൽ നിന്നായിരുന്നു.
ഇന്ദിരയുടെ ഈ ധൈര്യം അമേരിക്കൻ പ്രസിഡന്റായിരുന്ന റിച്ചാർഡ് നിക്സന് തീരെ ഇഷ്ടമായിരുന്നില്ല.
തന്റെ സെക്രട്ടറിയുമായുള്ള ഒരു സ്വകാര്യസംഭാഷണത്തിൽ ഇന്ദിരയെ മന്ത്രവാദിനി എന്നു വിശേഷിപ്പിക്കാനും നിക്സൻ മടിച്ചില്ല.
ഹിമാലയൻപ്രദേശം ഇന്ത്യയുടെ വരുതിയിലാക്കിത്തീർത്തത് ഇന്ദിരയുടെ ഭരണകാലത്താണ്.
നേപ്പാളും , ഭൂട്ടാനുമായുള്ള ബന്ധം ദൃഢമാക്കി.
സിക്കിമിനെ ഇന്ത്യയുടെ ഭാഗമാക്കി .
പാകിസ്താനിൽ നിന്നും ബംഗ്ലാദേശിനെ മോചിപ്പിക്കുക വഴി നല്ല ബന്ധം പുലർത്തുന്ന മറ്റൊരു അയൽരാജ്യത്തെക്കൂടി ഇന്ത്യക്കു ലഭിച്ചു.
ബംഗ്ലാദേശ് പ്രസിഡന്റായിരുന്ന മുജീബുർ റഹ്മാൻ ഇന്ദിരയോട് വളരെയധികം ആദരവ് നിലനിർത്തിയ ഒരു നേതാവായിരുന്നു.
ഈ ബഹുമാനം, ബംഗ്ലാദേശിനെ ഇന്ത്യയുടെ മറ്റൊരു സംസ്ഥാനമാക്കി മാറ്റുമോ എന്നു പോലും പലരും സംശയിച്ചു.
മുജിബുർ റഹ്മാൻ കൊല്ലപ്പെടതിനുശേഷം ബംഗ്ലാദേശുമായുള്ള ഇന്ത്യയുടെ ബന്ധം അത്ര രസകരമല്ലായിരുന്നു.
പിന്നീട് ബംഗ്ലാദേശ് സർക്കാർ തങ്ങളുടെ രാജ്യത്തിന്റെ സ്വാതന്ത്ര്യത്തിനായി സഹായിച്ച ഇന്ദിരയ്ക്ക് രാജ്യത്തിന്റെ പരമോന്നത ബഹുമതി നൽകി ആദരിക്കുകയുണ്ടായി.
ജാക്വിലിൻ കെന്നഡിയോടൊപ്പം ദെൽഹിയിൽ, 1962
ഇന്ത്യയുടെ മറ്റൊരു അയൽരാജ്യമായ ശ്രീലങ്കയുമായി തുടക്കകാലത്ത് നല്ല ബന്ധം ഇന്ദിര കാത്തു സൂക്ഷിച്ചിരുന്നു എങ്കിലും പിൽക്കാലത്ത് ഈ ബന്ധം തീരെ വഷളാവുകയായിരുന്നു.
ശ്രീലങ്കൻ പ്രധാനമന്ത്രിയായിരുന്ന സിരിമാവോ ഭണ്ഡാരനായകയെ സഹായിക്കാനായി ഇന്ദിര കച്ചത്തീവ് എന്ന ചെറു ദ്വീപ് ശ്രീലങ്കക്കായി വിട്ടുകൊടുക്കാൻ പോലും തയ്യാറായി.
എന്നാൽ സിരിമാവോക്കു ശേഷം ജൂനിയസ് ജയവർദ്ധനെയുടെ കാലത്ത് ഇന്ത്യയുമായുള്ള ബന്ധം ഉലയാൻ തുടങ്ങി .
ജയവർദ്ധനക്കെതിരേയുള്ള സമ്മർദ്ദ തന്ത്രം എന്ന രീതിയിൽ തമിഴ് തീവ്രവാദിസംഘടനയായ എൽ.ടി.ടി.ഇയെ ഇന്ത്യാ സർക്കാർ സഹായിക്കാൻ തുടങ്ങി.
തമിഴ് സമൂഹത്തിനു നേരെയുള്ള യാതൊരു കൈയ്യേറ്റവും കൈയും കെട്ടി നോക്കിയിരിക്കാനാവില്ല എന്ന് ഇന്ദിര ഉറക്കെ പ്രഖ്യാപിച്ചു.
എന്നിരിക്കിലും, 1983 ൽ തമിഴ് ന്യൂനപക്ഷത്തിനെതിരേ നടന്ന കലാപമായ ബ്ലാക്ക് ജൂലൈക്കുശേഷവും , ശ്രീലങ്കൻ വിഷയത്തിൽ ഇടപെടാൻ ഇന്ദിര തയ്യാറായിരുന്നില്ല.
സിംല കരാറോടുകൂടി ശാന്തതയിലെത്തിയിരുന്ന ഇന്ത്യാ പാകിസ്താൻ ബന്ധം 1974 ലെ ഇന്ത്യയുടെ ആണവായുധ പരീക്ഷണത്തോടെ വീണ്ടും വഷളായി.
പാകിസ്താനെതിരെയുള്ള ഭീഷണിയായി മാത്രമേ ഈ ആണവായുധ പരീക്ഷണം കാണാൻ കഴിയു എന്ന് പാകിസ്താൻ പ്രധാനമന്ത്രി സുൽഫിക്കർ അലി ഭൂട്ടോ പ്രഖ്യാപിച്ചു.
എന്നിരിക്കിലും 1976 ൽ ഇന്ത്യയും പാകിസ്താനും തമ്മിൽ നയതന്ത്രബന്ധങ്ങൾ പുനരാരംഭിച്ചു.
എന്നാൽ സിയ ഉൾ ഹഖ് പാകിസ്താന്റെ അമരത്തെത്തിയതോടെ ഈ ബന്ധം വീണ്ടും ഉലഞ്ഞു.
1984 ലെ ഓപ്പറേഷൻ മേഘദൂത് എന്നറിയപ്പെട്ട സൈനിക നടപടിയിലൂടെ സിയാച്ചിൻ മേഖലകളിൽ ഇന്ത്യ പാകിസ്താനെതിരേ വിജയക്കൊടി നാട്ടി.
മദ്ധ്യപൗരസ്ത്യരാജ്യങ്ങളുമായി
ഇന്ദിര അറബ് - ഇസ്രയേൽ സംഘർങ്ങളിൽ പാലസ്തീനെ പിന്തുണക്കുകയും അതോടൊപ്പം അറബ് രാജ്യങ്ങളെ അമേരിക്കൻ മേൽക്കോയ്മക്കു കീഴിൽ ജീവിക്കുന്നതിനെതിരേ ശക്തമായി വിമർശിക്കുകയും ചെയ്തിരുന്നു.
ഇസ്രായേലിനെ , പാകിസ്താനെപ്പോലെ തന്നെ തുല്യ ശത്രുവായിത്തന്നെയാണ് ഇന്ദിര കണ്ടിരുന്നത്.
അതോടൊപ്പം തന്നെ, പാകിസ്താനുമായുള്ള യുദ്ധത്തിൽ അറബ് രാജ്യങ്ങളുടെ മുഴുവൻ പിന്തുണ ലഭിക്കാൻ നയതന്ത്ര തലത്തിൽ ഇടപെടുകയും ചെയ്തിരുന്നു.
അറുപതുകളുടെ അവസാനത്തിൽ ഇസ്രായേലുമായി രഹസ്യധാരണകൾക്കും ഇന്ദിര ശ്രമിച്ചിരുന്നു.
ഇന്ത്യ-പാകിസ്താൻ യുദ്ധങ്ങളിൽ സമ്മിശ്ര പ്രതികരണങ്ങളാണ് അറബ് മേഖലയിൽ നിന്നും ഉണ്ടായത്.
ഇരുരാജ്യങ്ങളും  മദ്ധ്യപൗരസ്ത്യ രാജ്യങ്ങളുടെ സുഹൃത്തുക്കൾ കൂടിയാണ്.
ഈജിപ്ത് , സിറിയ , അൾജീരിയ എന്നീ രാജ്യങ്ങൾ ഒരു നിഷ്പക്ഷ നിലപാടെടുത്തപ്പോൾ, സൗദി അറേബ്യ , കുവൈത്ത് , ജോർദ്ദാൻ , ഐക്യ അറബ് എമിറേറ്റുകൾ എന്നിവ പാകിസ്താനുള്ള പിന്തുണയുമായി രംഗത്തെത്തി.
പാകിസ്താനിലെ ആഭ്യന്തര യുദ്ധത്തിലെ ഇന്ത്യൻ സൈനിക ഇടപെടൽ ഇസ്ലാം മതത്തിനെതിരേയുള്ള ആക്രമണമായാണ് മറ്റു അറബ് രാജ്യങ്ങളെപ്പോലെ ലിബിയയും കണക്കാക്കിയത്.
1971 ലെ ഇന്ത്യ-പാകിസ്താൻ യുദ്ധത്തോടെ ഇന്ത്യ-ഇറാൻ ബന്ധത്തിന് ഉലച്ചിൽ തട്ടി.
1965 ഇന്ത്യാ-പാകിസ്താൻ ലെ യുദ്ധത്തിനുശേഷം, 1969ൽ ഇറാൻ ഇന്ത്യയുമായുള്ള സൗഹൃദചർച്ചകൾ പുനരാരംഭിച്ചിരുന്നു.
പക്ഷേ 1971 ലെ യുദ്ധം ഇതിനെല്ലാം വിലങ്ങു തടിയായി.
സെൻട്രൽ ട്രീറ്റി ഓർഗനൈസേഷനെ ബാഗ്ദാദ് പാക്ട് അനുസരിച്ച് ഈ സംഘർഷത്തിലേക്ക് ഇടപെടുത്താനുള്ള പാകിസ്താന്റെ സമ്മർദ്ദത്തെ എതിർത്തത് ഇറാനിയൻ പ്രസിഡന്റായിരുന്ന മുഹമ്മദ് റെസാ ഷാ ആയിരുന്നു.
ഇന്ത്യാ-പാകിസ്താൻ യുദ്ധത്തിൽ അറബ് രാജ്യങ്ങളിൽ നിന്നും ഇന്ത്യക്കു പിന്തുണ കിട്ടാതിരുന്നതിൽ ഇന്ദിരാ ഗാന്ധി നിരാശാഭരിതയായിരുന്നു.
അതുപോലെ തന്നെ, അറബ് രാജ്യങ്ങളോടുള്ള പാകിസ്താന്റെ വർദ്ധിച്ചു വരുന്ന അടുപ്പം ഇറാനേയും നിരാശപ്പെടുത്തി.
ഇത് ഇന്ത്യാ-ഇറാൻ ബന്ധത്തിൽ പുതിയ വെളിച്ചം നൽകി.
1970 കളിൽ ഇന്ത്യയും ഇറാനുമായി സൈനിക, സാമ്പത്തിക രംഗങ്ങളിൽ സഹകരിച്ച് പ്രവർത്തിക്കാൻ തീരുമാനമായി.
1974 ൽ ഇന്ത്യക്കാവശ്യമുള്ള ക്രൂഡ് ഓയിലിന്റെ 75 ശതമാനവും ഇറാനിൽ നിന്നും ലഭിക്കാനുള്ള ഒരു രേഖയിലും ഇരു രാജ്യങ്ങളും ഒപ്പു വെച്ചു.
1974 ൽ ഷാ ഇന്ത്യ സന്ദർശിച്ചപ്പോൾ ഇന്ത്യക്ക് ഒരു കോടി അമേരിക്കൻ ഡോളറിന്റെ സാമ്പത്തിക സഹായവും, ഇന്ത്യൻ എഞ്ചിനീയർമാർക്ക് ഇറാനിൽ തൊഴിൽ അവസരങ്ങളും വാഗ്ദാനം ചെയ്തു.
ഏഷ്യാ പസഫിക്ക് രാജ്യങ്ങളുമായി
ആസിയാൻ സംഘടനയുമായി ഇന്ത്യയുടെ ബന്ധങ്ങൾ പരസ്പര വൈരുദ്ധ്യം നിറഞ്ഞതായിരുന്നു.
ആസിയാന്റെ അമേരിക്കൻ വിധേയത്വത്തിൽ ഇന്ത്യക്കു തീരെ താൽപര്യമുണ്ടായിരുന്നില്ല, അതുപോലെ വിയറ്റ്നാം യുദ്ധത്തിൽ ഇന്ത്യയുടെ നിലപാടും, ഇന്ത്യക്ക് സോവിയറ്റ് യൂണിയനുമായുള്ള അടുത്ത ബന്ധവും ആസിയാൻ സംഘടനക്ക്  ഇന്ത്യയോടുള്ള പ്രതിപത്തിയും കുറച്ചു.
പാകിസ്താൻ ആഭ്യന്തരയുദ്ധത്തിലെ ഇന്ത്യൻ ഇടപെടലും, ഇന്ത്യയുടെ ആണവപരീക്ഷണങ്ങളും ആസിയാൻ സംഘടനയും ഇന്ത്യയുമായുള്ള ബന്ധത്തിലെ വിടവ് അങ്ങനെ തന്നെ നിലനിർത്തി.
ഇന്ദിര സർക്കാരിനുശേഷം വന്ന ജനതാ പാർട്ടിയുടെ നേതൃത്വത്തിലുള്ള സർക്കാർ ആസിയാൻ ലക്ഷ്യങ്ങളോട് താൽപര്യം പുലർത്തുകയും, മൊറാർജി ദേശായി മന്ത്രി സഭയിലെ വിദേശകാര്യമമന്ത്രിയായിരുന്ന അടൽ ബിഹാരി വാജ്പേയിയുടെ നേതൃത്വത്തിൽ ആസിയാനിൽ അംഗരാജ്യമാവാനുള്ള ശ്രമങ്ങൾ തുടങ്ങുകയും ചെയ്തു.
കോളനിഭരണത്തിന്റെ ഇരയായിരുന്ന ഇന്ത്യ, ആഫ്രിക്കയിലെ കോളനിഭരണത്തിനെതിരേ ശക്തമായ നിലപാടെടുത്തിരുന്നു.
കെനിയയിലും, അൾജീരിയയിലും നിലനിന്നിരുന്ന സായുധപോരാട്ടങ്ങൾക്കെതിരേ ഇന്ത്യ നിലകൊണ്ടു, അത്തരം ആളുകൾക്ക് ആയുധങ്ങൾ നൽകിയിരുന്ന ചൈനയെ അലോസരപ്പെടുത്തി.
സൂയസ് കനാൽ പ്രതിസന്ധിയിൽ ഒറ്റപ്പെട്ടുപോയെങ്കിലും, ഇന്ത്യാ ചൈന യുദ്ധത്തിൽ ഏത്യോപ്യ, അൾജീരിയ, കനിയ എന്നീ രാജ്യങ്ങൾ ഇന്ത്യക്കൊപ്പം നിലകൊണ്ടു.
1970 തളിൽ ഇന്ദിര നടപ്പിലാക്കിയ, ആഭ്യന്തര, വിദേശ നയങ്ങൾ ആഫ്രിക്കക്കാരുടെ വീക്ഷണത്തിൽ ഇന്ത്യയുടെ പ്രതിച്ഛായ വർദ്ധിപ്പിക്കാനുപകരിച്ചു.
പാകിസ്താനുമേൽ നേടിയ വിജയവും, ആണവപരീക്ഷണങ്ങളുമെല്ലാം, ഇന്ത്യയുടെ പുരോഗതി വിളിച്ചോതുന്നതായി.
ബ്രിട്ടന്റെ കോളനിയായിരുന്ന രാജ്യങ്ങളുടെ സംഘടനയായിരുന്ന കോമൺവെൽത്തിലെ അംഗങ്ങളുമായി ഇന്ത്യ ആരോഗ്യകരമായ ഒരു ബന്ധം തന്നെ സൂക്ഷിച്ചിരുന്നു.
1983 ൽ കോമൺവെൽത്ത് രാഷ്ട്രങ്ങളുടെ ഒരു സമ്മേളനം ഇന്ദിര ഡൽഹിയിൽ വെച്ചു സംഘടിപ്പിച്ചിരുന്നു.
വർണ്ണവിവേചനം നിലനിന്നിരുന്ന ദക്ഷിണാഫ്രിക്കയുമായി ഉള്ള ബന്ധങ്ങൾ അവസാനിപ്പിക്കാൻ ഇന്ദിര കോമൺവെൽത്ത് അംഗങ്ങൾക്കുമേൽ സമ്മർദ്ദം ചെലുത്തിയിരുന്നു.
1968-ൽ ബ്രസീൽ സന്ദർശിച്ചപ്പോൾ.
ബ്രസീലിലെ ദേശീയ ശേഖരം.
ചേരീചേരാ പ്രസ്ഥാനം
ചേരിചേരാ പ്രസ്ഥാനത്തിൽ ഒരു ഒഴിവാക്കാൻ കഴിയാത്ത ശക്തിയായി മാറാൻ ഇന്ത്യ ശ്രമിച്ചിരുന്നു.
ചേരിചേരാ പ്രസ്ഥാനത്തെ, റഷ്യയുടെ നേർക്ക് തിരിച്ചുവിടാൻ ക്യൂബൻ പ്രസിഡന്റായിരുന്നു ഫിദൽ കാസ്ട്രോ ശ്രമിച്ചപ്പോൾ അതിനെതിരേ ശക്തമായ നിലപാടെടുത്തത് ഇന്ദിരയായിരുന്നു.
പടിഞ്ഞാറൻ യൂറോപ്പ്
ഇന്ദിര തന്റെ പഠനസമയത്ത് യൂറോപ്പിൽ വളരെ കാലം താമസിച്ചിരുന്നു.
അവിടുത്തെ നേതാക്കളുമായി വളരെ നല്ല ഒരു ബന്ധം കാത്തു സൂക്ഷിക്കാൻ ഇന്ദിര ശ്രമിച്ചിരുന്നു.
‍ജർമ്മൻ ചാൻസലറായിരുന്ന വില്യം ബ്രാൻഡറ്റ്, ഓസ്ട്രിയൻ ചാൻസലർ ബ്രൂണോ കിർസ്കി എന്നിവരുമായി ഇന്ദിരക്കു വളരെ അടുത്ത സൗഹൃദമുണ്ടായിരുന്നു.
സോവിയറ്റു യൂണിയനുമായുള്ള ഇന്ദിരയുടെ ബന്ധം വളരെ ദൃഢമായിരുന്നു.
പാകിസ്താനുമായുള്ള യുദ്ധകാലത്ത്, അമേരിക്കയും , ചൈനയും പാകിസ്താനെ പിന്തുണച്ചപ്പോൾ ഇന്ത്യക്കു പിന്തുണയുമായി വന്നത് സോവിയറ്റ് യൂണിയനായിരുന്നു.
ബംഗ്ലാദേശ് വിമോചനയുദ്ധകാലത്ത് , ഇന്ത്യക്ക് ആയുധങ്ങൾ നൽകി സഹായിച്ചത് സോവിയറ്റ് യൂണിയനായിരുന്നു.
1974 ലെ ഇന്ത്യയുടെ ആണവായുധ പരീക്ഷണത്തിനു സോവിയറ്റ് യൂണിയൻ എതിരായിരുന്നു.
അതേപോലെ, സോവിയറ്റ് യൂണിയന്റെ അഫ്ഗാനിസ്ഥാൻ അധിനിവേശത്തെ ഇന്ത്യ അപലപിച്ചിരുന്നു.
ഇന്ദിരയുടെ കാലത്ത് ഇന്ത്യ ഏറ്റവും അധികം ആയുധങ്ങൾ വാങ്ങിയിരുന്നത് സോവിയറ്റ് യൂണിയനിൽ നിന്നുമായിരുന്നു.
ലളിതമായ കടവ്യവസ്ഥകളും, കച്ചവടം ഇന്ത്യൻ രൂപയിൽ ആണെന്നതും ഇതിനു ആക്കം കൂട്ടി.
ആയുധങ്ങളല്ലാതെയും ഇന്ത്യയുടെ സോവിയറ്റുയൂണിയനും തമ്മിൽ വ്യാപാരങ്ങൾ ഉണ്ടായിരുന്നു.
ഇന്ദിര ആദ്യമായി അധികാരത്തിൽ വരുമ്പോൾ, ലിൻഡൺ ‍ജോൺസൺ ആയിരുന്നു അമേരിക്കൻ പ്രസിഡന്റ്.
അക്കാലത്ത് ഭക്ഷ്യവസ്തുക്കൾക്കായി ഇന്ത്യ അമേരിക്കയെ ധാരാളമായി ആശ്രയിച്ചിരുന്നു.
ഭക്ഷ്യസഹായം നൽകുക വഴി, അമേരിക്കൻ നയങ്ങൾ ഇന്ത്യക്കുമേൽ അടിച്ചേൽപ്പിക്കുന്ന നടപടിയെ ഇന്ദിര ശക്തമായി തന്നെ എതിർത്തിരുന്നു.
അണ്വായുധ നിർവ്യാപനകരാറിൽ ഒപ്പു വെക്കാൻ ഇന്ദിര വിസമ്മതിച്ചു.
പാകിസ്താനുമായുള്ള യുദ്ധത്തിൽ അമേരിക്ക പാകിസ്താനെ പിന്തുണച്ചത് ഇന്ദിരക്കു അമർഷമുണ്ടാക്കി.
അന്നത്തെ അമേരിക്കൻ പ്രസിഡന്റായിരുന്ന റിച്ചാർഡ് നിക്സൺ ഇന്ദിരയെ മന്ത്രവാദിനി എന്നാണു വിശേഷിപ്പിച്ചത്.
മൂന്നു പഞ്ചവത്സരപദ്ധതികൾക്ക് നേതൃത്വം കൊടുത്തയാളായിരുന്നു ഇന്ദിരാ ഗാന്ധി.
അതിൽ രണ്ടെണ്ണം പൂർണ്ണ വിജയവുമായിരുന്നു.
ഹരിത വിപ്ലവവും, നാലാം പഞ്ചവത്സരപദ്ധതിയും
1965 ലെ പാകിസ്താനുമായുള്ള യുദ്ധത്തിനുശേഷം, ഇന്ത്യ കടുത്ത ദാരിദ്ര്യത്തിലേക്കാണു നീങ്ങിയത്.
സ്വാതന്ത്ര്യത്തിനുശേഷം ഇന്ത്യ കണ്ട ഏറ്റവും വലിയ ഭക്ഷ്യക്ഷാമമായിരുന്നു ഇന്ദിരക്കു നേരിടേണ്ടി വന്നത്.
ഭക്ഷ്യക്ഷാമം നേരിടാൻ, സർക്കാർ കടുത്ത നടപടികളിലേക്കു നീങ്ങാൻ നിർബന്ധിതരായി.
വിദേശസഹായം ലഭിക്കുന്നതിനുവേണ്ടി മൂല്യശോഷണം നടപ്പിൽ വരുത്തി.
അമേരിക്കൻ സഹായത്തോടെ, കടുത്ത പ്രതിസന്ധിയിൽ നിന്നും ഇന്ത്യ ഏറെക്കുറെ കരകയറി.
എന്നാൽ വിയറ്റ്നാം വിഷയത്തിൽ ഇന്ത്യ കൈക്കൊണ്ട നിലപാട് അമേരിക്കയെ ചൊടിപ്പിച്ചു.
ഭാവിയിൽ ഭക്ഷ്യോൽപ്പനങ്ങളുടെ സഹായത്തിനു അമേരിക്കയെ സമീപിക്കേണ്ടതില്ലെന്നു ഇന്ദിര തീരുമാനിച്ചു.
ജവഹർലാൽ നെഹ്രുവിന്റെ സ്വപ്നമായിരുന്ന ഹരിതവിപ്ലവം നടപ്പിലാക്കാൻ ഇന്ദിര തീരുമാനിച്ചു.
ഭക്ഷണത്തിനായി അയൽ രാജ്യങ്ങളെ ആശ്രയിക്കാതെ, സ്വയം  പര്യാപ്തത കൈവരിക്കുകയായിരുന്നു ഉദ്ദേശം.
അടിയന്തരാവസ്ഥയും അഞ്ചാം പഞ്ചവത്സരപദ്ധതിയും
1974-1979 ലെ അഞ്ചാം പഞ്ചവത്സരപദ്ധതി, ഇന്ദിരാ ഗാന്ധി അവതരിപ്പിച്ച ഇരുപതിന പരിപാടിയും കൂടെ ചേർത്താണു നടപ്പിലാക്കിയത്.
ഇരുപതിന പരിപാടികൊണ്ട് താൻ തന്നെ നടപ്പാക്കിയ അടിയന്തരാവസ്ഥയെ ന്യായീകരിക്കാനാണ് ഇന്ദിര ശ്രമിച്ചത്.
പുതിയ സാമ്പത്തിക വ്യവസ്ഥയിൽ അത് തികച്ചും ഫലവത്തും ആയിരുന്നു.
സർക്കാർ നടപ്പിലാക്കുന്ന വിവിധ പരിഷ്കാരങ്ങളിലൂടെ ദാരിദ്ര്യത്തിന്റെ തോതു കുറക്കുമെന്ന് ഇന്ദിര ജനങ്ങൾക്ക് ഉറപ്പു നൽകി.
ഇതു കൂടാതെ, 4.4 ശതമാനം വാർഷിക വളർച്ചയും സർക്കാർ ലക്ഷ്യമിട്ടു.
1975-1976 കാലഘട്ടത്തിൽ സാമ്പത്തിക വളർച്ച് 9ശതമാനമായിരുന്നു.
ആറാം പഞ്ചവത്സരപദ്ധതി
1980 ൽ ഇന്ദിര തിരികെ അധികാരത്തിൽ വരുമ്പോൾ, സാമ്പത്തിക സ്ഥിതി അത്ര ആശാവഹമല്ലായിരുന്നു.
1979–80 കാലഘട്ടത്തിലെ ജനതാ സർക്കാരിന്റെ കാലത്ത് കടുത്ത സാമ്പത്തിക മാന്ദ്യമാണ് അനുഭവപ്പെട്ടത്.
കൂടാതെ നാണയപ്പെരുപ്പത്തിന്റെ അളവ് 18.2ശതമാനവും ആയിരുന്നു.
ജനതാ സർക്കാർ നടപ്പിലാക്കിയ പഞ്ചവത്സരപദ്ധതി ഇന്ദിര റദ്ദു ചെയ്യുകയും, ആറാം പഞ്ചവത്സര പദ്ധതിക്കു തുടക്കമിടുകയും ചെയ്തു.
ആറാം പഞ്ചവത്സര പദ്ധതി കാലത്ത് സർക്കാർ 5.2% വളർച്ചയാണു ലക്ഷ്യമിട്ടിരുന്നത്.
നാണയപ്പെരുപ്പം നിരീക്ഷിക്കുന്നതിനു, നിയന്ത്രണത്തിൽ കൊണ്ടു വരുന്നതിനും കർശന നടപടികൾ എടുത്തിരുന്നു.
1980 കളുടെ തുടക്കത്തിൽ തന്നെ, നാണയപ്പെരുപ്പത്തിന്റെ തോത് ഏതാണ്ട് 5ശതമാനത്തിലെത്തിക്കാൻ ഈ നടപടികൾക്കു കഴിഞ്ഞു.
തികച്ചും പ്രായോഗികമായ നടപടികളാണു ഇന്ദിരാ സർക്കാർ ആറാം പഞ്ചവത്സര പദ്ധതിയിലൂടെ നടപ്പിലാക്കാൻ തീരുമാനിച്ചത്.
1982 ൽ ഓപ്പറേഷൻ ഫോർവേഡ് എന്നൊരു പദ്ധതിക്കും സർക്കാർ തുടക്കം കുറിച്ചു.
സാമ്പത്തിക, സാമൂഹിക പരിഷ്കരണ പരിപാടികളാണു ഇതിലൂടെ ലക്ഷ്യം വെച്ചത്.
ആറാം പഞ്ചവത്സര പദ്ധതി അവസാനിക്കുമ്പോൾ, ഇന്ത്യ 5.7ശതമാനം വളർച്ച കൈവരിച്ചിരുന്നു.
നാണയപെരുപ്പം
ലാൽ ബഹാദൂർ ശാസ്ത്രി സർക്കാരിന്റെ കാലത്ത് നാണയപെരുപ്പം 7.7 ശതമാനമായിരുന്നത്, ഇന്ദിരാ സർക്കാരിന്റെ കാലത്ത് 5.2ശതമാനമായി കുറഞ്ഞു.
1950-1960 കാലഘട്ടത്തിൽ ഇന്ത്യയില നാണയപ്പെരുപ്പത്തിന്റെ തോത് ശരാശരി 7ശതമാനമായിരുന്നു.
1973-1974 ൽ ഉണ്ടായ എണ്ണ പ്രതിസന്ധി മൂലം, ഇത് 20ശതമാനം വരേയായി ഉയർന്നു.
1975–76 ലെ ഇന്ദിരാ സർക്കാരിന്റെ കാലത്ത്, നാണയപ്പെരുപ്പത്തിന്റെ തോത് ഗണ്യമായി കുറക്കുവാൻ സാധിച്ചു.
ഇന്ദിരയുടെ കൊലപാതകം ഇന്ദിരാഗാന്ധി കൊല്ലപ്പെട്ടപ്പോൾ ധരിച്ചിരുന്ന വസ്ത്രവും ചെരുപ്പും ബാഗും
ഒക്ടോബർ 31, 1984 ന് സഫ്ദർജംഗ് റോഡിലെ പ്രധാനമന്ത്രിയുടെ വസതിയിലുള്ള  ഉദ്യാനത്തിൽ വെച്ച് ഇന്ദിരയ്ക്ക്  സത്‌വന്ത് സിംഗ്, ബിയാന്ത് സിംഗ് എന്നീ സ്വന്തം അംഗരക്ഷകരുടെ വെടിയേറ്റു.
ബ്രിട്ടീഷ് നടനായ പീറ്റർ ഉസ്റ്റിനോവിന് ഒരു ഹ്രസ്വചിത്രത്തിനു വേണ്ടി അഭിമുഖം നൽകാൻ തന്റെ തോട്ടത്തിൽ കൂടി നടക്കുകയായിരുന്ന ഇന്ദിരയ്ക്ക് വസതി വളപ്പിലെ ഒരു ചെറിയ ഗേറ്റിൽ കാവൽ നിന്നിരുന്ന അംഗരക്ഷകരിൽനിന്നാണ് വെടിയേറ്റത് .
അംഗരക്ഷകരെ അഭിവാദനം ചെയ്യാൻ കുനിഞ്ഞ ഇന്ദിരയെ ആട്ടോമാറ്റിക് യന്ത്രത്തോക്കുകൾ കൊണ്ട്  ഇവർ വെടിവെച്ചു വീഴ്ത്തുകയായിരുന്നു .
ഈ ക്രൂരകൃത്യം ചെയ്തതിനുശേഷം ഇരുവരും തങ്ങളുടെ ആയുധങ്ങൾ വലിച്ചെറിഞ്ഞു .
എനിക്കു ചെയ്യാൻ കഴിയുമായിരുന്നത് ഞാൻ ചെയ്തു, നിങ്ങൾ എന്താണോ ചെയ്യുവാനാഗ്രഹിക്കുന്നത് അത് നിങ്ങൾക്കു ചെയ്യാം എന്ന് ബിയാന്ത് സിങ് ഉറക്കെ വിളിച്ചുപറഞ്ഞിരുന്നുവെന്ന് ദൃക്സാക്ഷികൾ ഓർമ്മിക്കുന്നു.
പ്രധാനമന്ത്രിയുടെ വസതിയിൽ ഉണ്ടായിരുന്ന കാറിൽ വെടിയേറ്റ ഇന്ദിരയെ ഓൾ ഇന്ത്യ  ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസിലേക്കു കൊണ്ടുപോയി.
രാവിലെ 9:30ന് ആശുപത്രിയിൽ പ്രവേശിപ്പിച്ചു.
ഉച്ചയ്ക്കുശേഷം 2:20 ന് ഡോക്ടർമാർ ഇന്ദിരയുടെ മരണം സ്ഥിരീകരിച്ചു.
ഒരു യന്ത്രവത്കൃത തോക്കിൽ നിന്നും, ഒരു ചെറിയ കൈത്തോക്കിൽ നിന്നുമുള്ള 30 ഓളം വെടിയുണ്ടകൾ ഇന്ദിരയുടെ ശരീരത്തിൽ ഉണ്ടായിരുന്നു എന്ന് ഇന്ദിരയുടെ മൃതദേഹപരിശോധന നടത്തിയ ഡോക്ടർ പറയുകയുണ്ടായി.
ഇന്ദിരയുടെ മരണത്തെത്തുടർന്ന് മൂത്തമകൻ രാജീവ് പ്രധാനമന്ത്രിയായി.
മൃതദേഹം മൂന്നുദിവസത്തെ പൊതുദർശനത്തിനുശേഷം നവംബർ 3ന് സംസ്കരിച്ചു.
ഇന്ദിരയുടെ സമാധിസ്ഥലം ശക്തിസ്ഥൽ എന്നറിയപ്പെടുന്നു.
ഇന്ദിരയുടെ മരണം രാജ്യമൊട്ടാകെ സിഖ് വിരുദ്ധ വികാരം ആളിക്കത്തിച്ചു.
ഇന്ദിരയുടെ മരണത്തെത്തുടർന്നുണ്ടായ കലാപങ്ങളിൽ ആയിരക്കണക്കിന് സിഖുകാർ കൊല്ലപ്പെടുകയും പതിനായിരങ്ങൾ ഭവനരഹിതരാവുകയും ചെയ്തു .
കേരളത്തിലെ കൊച്ചിയിലും സിഖ് വിരുദ്ധ ആക്രമണങ്ങളുണ്ടായി.
ദില്ലിയിൽ ചില നേതാക്കൾ തന്നെ കലാപങ്ങൾക്കും കൊലപാതങ്ങൾക്കും നേതൃത്വവും പ്രോത്സാഹനവും കൊടുത്തു .
എങ്കിലും ഇവർക്കെതിരെയുള്ള കേസുകൾ നീണ്ടു നീണ്ടു പോവുകയും പല പ്രതികളും ഇതിനിടയിൽ സ്വാഭാവിക മരണം അടയുകയും ചെയ്തു.
മിക്കവാറും പ്രതികളെല്ലാം തന്നെ തെളിവുകളുടെ അഭാവത്തിൽ വിട്ടയക്കപ്പെട്ടു.
സർക്കാർ ഈ കലാപങ്ങളെപ്പറ്റി പഠിക്കുവാൻ അവസാനം നിയമിച്ച ജസ്റ്റിസ് നാനാവതി കമ്മീഷന്റെ റിപ്പോർട്ട് 21 വർഷങ്ങൾക്ക് ശേഷം 2005ൽ ആണ് രാജ്യത്തിനു സമർപ്പിക്കപ്പെട്ടത്.
നാനാവതി കമ്മീഷനു മുമ്പ് പത്തോളം വിവിധ കമ്മീഷനുകൾ സിഖ് വിരുദ്ധ കലാപങ്ങളെക്കുറിച്ചന്വേഷിക്കാൻ നിയമിക്കപ്പെട്ടിട്ടുണ്ട്.
ഇന്ദിരാ ഗാന്ധി വെടിയേറ്റു വീണ സ്ഥലം മർവാ കമ്മീഷൻ രംഗ്‌നാഥ് മിശ്ര കമ്മീഷൻ കപൂർ- മിത്തൽ സമിതി ജയിൽ ബാനർജീ സമിതി പോറ്റി റോഷാ സമിതി ജയിൽ അഗർവാൾ സമിതി അഹുജാ സമിതി ധില്ലൻ സമിതി നരുള സമിതി നാനാവതി കമ്മീഷൻ സ്വകാര്യ ജീവിതം ഫിറോസും ഇന്ദിരയും
സ്വാതന്ത്ര്യ ശേഷം ഫിറോസും ഇന്ദിരയും അലഹബാദിൽത്തന്നെ വാസമുറപ്പിച്ചു.
ദാമ്പത്യത്തിന്റെ തുടക്കത്തിൽ ഇരുവരും തികഞ്ഞ യോജിപ്പിലായിരുന്നെങ്കിലും നെഹ്രുവിനെ സഹായിക്കുവാൻ ഇന്ദിര ഡൽഹിയിലേക്കു പോയതോടെ അവരുടെ ബന്ധത്തിൽ വിള്ളൽ വീണു.
ഡൽഹിയിലെത്തിയ ഇന്ദിര അച്ഛന്റെ വലംകയ്യായി പ്രവർത്തിച്ചു.
മക്കളായ രാജീവും സഞ്ജയും ഇന്ദിരയോടൊപ്പം വളർന്നു.
കൂടാതെ ഫിറോസിന് രാഷ്ട്രീയരംഗത്തും അല്ലാതെയും നിരവധി സ്ത്രീകളുമായി അവിഹിത ബന്ധങ്ങളുണ്ടായിരുന്നു .
പാർലിമെന്റംഗമായിരുന്ന താരകേശ്വരി സിൻഹ, മെഹ്മൂന സുൽത്താന, സുഭദ്രജോഷി തുടങ്ങിയവരുമായുള്ള ഫിറോസിന്റെ വഴിവിട്ട ബന്ധം ഇന്ദിരയെ അസ്വസ്ഥയാക്കിയിരുന്നു .
1952-ൽ ഇന്ത്യയിലെ ആദ്യത്തെ പൊതുതിരഞ്ഞെടുപ്പിൽ റായ്ബറേലിയിൽ നിന്ന് ഫിറോസ്‌ ഗാന്ധി മത്സരിച്ചു .
തന്റെ സ്ഥാനാർഥിത്തെപ്പറ്റി ഫിറോസ്‌ നെഹ്രുവിനോടോ  ഇന്ദിരയോടോ സംസാരിച്ചിരുന്നില്ല.
പാർലിമെന്റിലേക്കു തിരഞ്ഞെടുക്കപ്പെട്ടെങ്കിലും ഫിറോസ്‌ ഡൽഹിയിലെത്തി ഒറ്റയ്ക്കു ജീവിക്കാനാണ് താൽപ്പര്യപ്പെട്ടത് .
അഴിമതിക്കെതിരേയുള്ള നിലപാടുകളിലൂടെ ഫിറോസ്‌ ഇതിനകം ശ്രദ്ധനേടിയിരുന്നു.
ജീവൻരക്ഷാ മേഖലയിലുള്ള അഴിമതി അദ്ദേഹം തുറന്നു കാട്ടിയതിനെത്തുടർന്ന് നെഹ്രുവന്റെ  അടുത്ത ആളായിരുന്ന ധനകാര്യ മന്ത്രിക്ക്‌ രാജിവയ്ക്കേണ്ടി വന്നു.
ഇന്ദിര -ഫിറോസ്‌ ദാമ്പത്യം ഏതാണ്ട്‌ അവസാനിച്ച മട്ടിലായി.
എന്നാൽ, 1957ലെ പൊതുതിരഞ്ഞെടുപ്പു വിജയശേഷം ഫിറോസ്‌ ഹൃദ്രോഗബാധിതനായതോടെ മക്കൾക്കൊപ്പം ഭർത്താവിനെ ശുശ്രൂഷിക്കാൻ ഇന്ദിര കാശ്മീരിലെത്തി .
എന്നാൽ അധികം താമസിയാതെ 1960 സെപ്റ്റംബർ 8ന്‌ ഫിറോസ്‌ മരണത്തിനുകീഴടങ്ങി.
ഫിറോസിന്റെ മരണ സമയത്ത്‌ ഇന്ദിര  നെഹ്രുവിനോടൊപ്പം വിദേശ പര്യടനത്തിലായിരുന്നു.
1971 ലെ ബംഗ്ലാദേശ് വിമോചന യുദ്ധത്തിൽ പാകിസ്താനെതിരെ ഇന്ത്യയെ വിജയത്തിലേക്ക് നയിച്ച ഇന്ദിരയെ, പ്രസിഡണ്ട് വി.വി. ഗിരി രാജ്യത്തെ പരമോന്നത പുരസ്കാരമായ ഭാരതരത്നം നൽകി ആദരിച്ചു..
2011-ൽ ബംഗ്ലാദേശ് സർക്കാർ അവരുടെ പരമോന്നത ബഹുമതിയായ, ബംഗ്ലാദേശ് ഫ്രീഡം ഹോണർ മരണാനന്തരമായി നൽകി ആദരിച്ചിട്ടുണ്ട് .
മഹത്ത്വവും സ്വാധീനവും ഇന്ദിര ഗാന്ധിയുടെ മെഴുകു പ്രതിമ ലണ്ടനിലെ മാഡം തുസാസിലെ വാക്സ് മ്യൂസിയത്തിൽ
ഇൻഡ്യൻ രാഷ്ട്രീയത്തിലും ഇന്ത്യൻ സ്ഥാപനങ്ങളിലും സ്വജനപക്ഷപാതത്തിന്റെ ഒരു സംസ്കാരം വളർത്തിയെടുത്തവരിൽ പ്രധാനിയാണ് ഇന്ദിരാ ഗാന്ധി.
ഇന്ദിരയോടുള്ള ആദരപൂർവ്വം റഷ്യ പുറത്തിറക്കിയ സ്റ്റാംപ്
ഇന്ത്യയുടെ രണ്ട് പ്രധാന അതിർത്തികൾ: വടക്കേ അറ്റം ഇന്ദിരാ കോൾ (35.674520 ° N 76.845245 ° E), തെക്കേ അറ്റം ഇന്ദിര പോയിന്റ് (6.74678 ° N 93.84260 ° E) എന്നിവയ്ക്ക് ഇന്ദിരാ ഗാന്ധിയുടെ പേരാണ് നൽകിയിട്ടുള്ളത്.
ഗ്രാമങ്ങളിലെ പാവപ്പെട്ട ജനങ്ങൾക്കുള്ള ഭവന പദ്ധതിയായ ഇന്ദിര ആവാസ് യോജനയ്ക്ക് ഇന്ദിരയുടെ പേരാണ് നൽകിയിരുന്നത്.
ഇന്ത്യയുടെ തലസ്ഥാനനഗരിയായ ഡെൽഹിയിലെ പ്രധാന വിമാനത്താവളമാണ് ഇന്ദിരാഗാന്ധി അന്താരാഷ്ട്ര വിമാനത്താവളം .
ലോകത്തിലെ ഏറ്റവും വലിയ സർവ്വകലാശാലയായിട്ടുള്ള ഇന്ദിരാഗാന്ധി നാഷണൽ ഓപ്പൺ യൂനിവേഴ്സിറ്റി എന്നിവ ഇന്ദിരാ ഗാന്ധിയോടുള്ള ആദരസൂചകമായിട്ടാണ് പേരിട്ടിരിക്കുന്നത്.
ദേശീയ പുനരർപ്പണ ദിനം, രാഷ്ട്രീയ സങ്കല്പ് ദിനം
ഇന്ദിരാഗാന്ധിയുടെ ചരമദിനം ഇന്ത്യയിൽ ദേശീയ പുനരർപ്പണ ദിനം അഥവാ രാഷ്ട്രീയ സങ്കല്പ് ദിനമായി ആചരിക്കുന്നു.
ഗ്രന്ഥസൂചി {{ cite book }} : Check date values in: | accessdate= ( help ) {{ cite book }} : Check date values in: | accessdate= ( help ) {{ cite book }} : Cite has empty unknown parameter: | coauthors= ( help ) അവലംബം കൂടുതൽ വായനയ്ക്ക് പുറത്തേക്കുള്ള കണ്ണികൾ Indira Gandhi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്ദിരാ ഗാന്ധി കൊല്ലപ്പെടുന്നതിനു മുമ്പായി ചെയ്ത പ്രസംഗം യൂട്യൂബ് ഇന്ദിരാ ഗാന്ധി സെന്റർ ഓക്സ്ഫഡ് സർവ്വകലാശാല
ആപ്പിൾ എ4 ഇംഗ്ലീഷ് വിലാസം https://ml.wikipedia.org/wiki/Apple_A4
ആപ്പിൾ രൂപകൽപ്പന ചെയ്തതും, സാംസങ് നിർമ്മിച്ചതുമായ 32-ബിറ്റ് പാക്കേജ് ഓൺ പാക്കേജ് (പിഒപി) സിസ്റ്റം-ഓൺ-ചിപ്പ് (SoC) ആണ് ആപ്പിൾ എ4 .
ഇത് ഒരു ആം കോർടെക്സ്-എ 8 സിപിയുവിനെ പവർവിആർ ജിപിയുമായി സംയോജിപ്പിക്കുകയും പവർ കാര്യക്ഷമതയെ ഊന്നിപ്പറയുകയും ചെയ്യുന്നു.
ആപ്പിളിന്റെ ഐപാഡ് ടാബ്‌ലെറ്റ് പുറത്തിറങ്ങിയതോടെ ചിപ്പ് വാണിജ്യപരമായി അരങ്ങേറി; ഐഫോൺ 4 സ്മാർട്ട്‌ഫോണിലും ഉപയോഗിച്ചു, ഐപോഡ് ടച്ച് (നാലാം തലമുറ), ആപ്പിൾ ടിവി (രണ്ടാം തലമുറ).
തൊട്ടടുത്ത വർഷം പുറത്തിറങ്ങിയ ഐപാഡ് 2-ൽ ഉപയോഗിച്ച ആപ്പിൾ എ5 പ്രോസസ്സറാണ് ഇതിനെ മറികടന്നത്, പിന്നീട് ഐപാഡിൽ (മൂന്നാം തലമുറ) ആപ്പിൾ എ5 എക്സ് പ്രോസസർ ഉപയോഗിച്ച് മാറ്റിസ്ഥാപിച്ചു.
ഐഒഎസ് 8 പുറത്തിറങ്ങിയതോടെ ഈ ചിപ്പ് ഉപയോഗിക്കുന്ന ഉപകരണങ്ങളുടെ സോഫ്റ്റ്‌വേർ അപ്‌ഡേറ്റുകൾ 2014 ൽ അവസാനിച്ചു.
ആം (ARM) പ്രോസസർ ആർക്കിടെക്ചറിനെ അടിസ്ഥാനമാക്കിയുള്ളതാണ് ആപ്പിൾ എ4.
പുറത്തിറക്കിയ ആദ്യ പതിപ്പ് ഐപാഡിനായി 1 ജിഗാഹെർട്സ് വേഗതയിൽ പ്രവർത്തിക്കുന്നു, കൂടാതെ പവർവിആർ എസ്‌ജിഎക്സ് 535 ഗ്രാഫിക്സ് പ്രോസസറുമായി (ജിപിയു) ജോടിയാക്കിയ എആർ‌എം കോർടെക്സ്-എ 8 സിപിയു കോർ അടങ്ങിയിരിക്കുന്നു.
സാംസങ്ങിന്റെ 45 എൻഎം സിലിക്കൺ ചിപ്പ് ഫാബ്രിക്കേഷൻ പ്രക്രിയയിൽ നിർമ്മിച്ചതാണിത്.
ഐഫോൺ 4, ഐപോഡ് ടച്ച് (നാലാം തലമുറ) എന്നിവയിൽ ഉപയോഗിക്കുന്ന യൂണിറ്റുകളുടെ ക്ലോക്ക് വേഗത 800 മെഗാഹെർട്സ് ആണ്, എന്നാൽ ആപ്പിൾ ടിവിയിൽ ഉപയോഗിക്കുന്ന യൂണിറ്റിന്റെ ക്ലോക്ക് സ്പീഡ് പുറത്തുവിട്ടിട്ടില്ല.
അവലംബം ↑ iOS 5.1 code hints at simultaneous A5X and A6 processor development 1 2 ↑ ↑ ↑ ↑ ↑ ↑ ↑ ↑ ↑
ആപ്പിൾ പൈ എബിസി ഇംഗ്ലീഷ് വിലാസം https://ml.wikipedia.org/wiki/Apple_Pie_ABC The title page of Kate Greenaway ’s version of the alphabet, 1886
17-ആം നൂറ്റാണ്ട് മുതൽ നിരവധി വ്യതിയാനങ്ങളിലൂടെ കടന്നുപോകുന്ന കുട്ടികൾക്കുള്ള പഴയതും നിലനിൽക്കുന്നതുമായ ഇംഗ്ലീഷ് അക്ഷരമാല കവിതയാണ് ആപ്പിൾ പൈ എബിസി.
ആപ്പിൾ പൈ എബിസി കുട്ടികളെ അക്ഷരമാലയുടെ ക്രമം പഠിപ്പിക്കാനും ആപ്പിൾ പൈയോട് കുട്ടികൾ പ്രതികരിക്കുന്ന വിവിധ രീതികളെ ബന്ധപ്പെടുത്താനുമുള്ള ഒരു ലളിതമായ റൈം ആണ്.
ആദ്യ വരിക്ക് ശേഷം, A ഒരു ആപ്പിൾ പൈ ആയിരുന്നു, ബാക്കി അക്ഷരങ്ങൾ ക്രിയകളെ സൂചിപ്പിക്കുന്നു.
പതിനെട്ടാം നൂറ്റാണ്ടിൽ നിന്നുള്ള ആദ്യകാല അച്ചടിച്ച പതിപ്പുകൾക്ക് ഇനിപ്പറയുന്ന രൂപമുണ്ട്: "എ ഒരു ആപ്പിൾ പൈ ആയിരുന്നു; ബി അത് കടിച്ചു; സി വെട്ടി; ഡി അത് കൈകാര്യം ചെയ്തു; ഇ തിന്നു; എഫ് അതിന് വേണ്ടി പോരാടി; ജിക്ക് അത് ലഭിച്ചു; എച്ച് ഉണ്ടായിരുന്നു. അത്, ജെ അതിൽ ചേർന്നു; കെ അത് സൂക്ഷിച്ചു; എൽ അതിനായി കൊതിച്ചു; എം അതിനായി വിലപിച്ചു; എൻ അതിൽ തലയാട്ടി; ഓ അത് തുറന്നു; പി അതിലേക്ക് തുറിച്ചുനോക്കി; ക്യു അതിനെ ഞെക്കി; ആർ അതിനായി ഓടി; എസ് മോഷ്ടിച്ചു; ടി അത് എടുത്തു ; V അത് കണ്ടു; W അത് ആഗ്രഹിച്ചു; X, Y, Z, , എല്ലാവരും കൈയിൽ ഒരു കഷണം ആഗ്രഹിച്ചു".
അക്കാലത്ത് വലിയ അക്ഷരങ്ങളായ I, J, U, V എന്നിവയുടെ എഴുത്ത് വ്യത്യാസപ്പെട്ടിരുന്നില്ല, ഇത് രണ്ട് സ്വരാക്ഷരങ്ങളുടെ അഭാവം വിശദീകരിക്കുന്നു.
പിന്നീടുള്ള പതിപ്പുകൾ "ഞാൻ ഇത് പരിശോധിച്ചു", "യു അപ്പ്സെറ്റ് ഇറ്റ്" എന്നിവ ഉപയോഗിച്ച് I, U എന്നിവ ചേർത്തു.
1671-ലെ ഒരു മതപരമായ കൃതിയിലാണ് പ്രാസത്തിന്റെ ആദ്യകാല പരാമർശം, എന്നാൽ A-G അക്ഷരങ്ങൾ മാത്രമേ ഉൾക്കൊള്ളുന്നുള്ളൂ.
ഇത് ആദ്യം അച്ചടിച്ച രൂപത്തിൽ പ്രത്യക്ഷപ്പെട്ടത് ചൈൽഡ്സ് ന്യൂ പ്ലേത്തിംഗിലാണ്: ഒരു ടാസ്‌ക്കിന് പകരം ഒരു വഴിതിരിച്ചുവിടൽ വായിക്കാൻ പഠിക്കാൻ ഉദ്ദേശിച്ചുള്ള ഒരു സ്പെല്ലിംഗ്-ബുക്ക് (ലണ്ടൻ 1742, ബോസ്റ്റൺ 1750), തൊട്ടുപിന്നാലെ ടോം തമ്പിന്റെ പ്ലേബുക്ക് കുട്ടികളെ അവരുടെ അക്ഷരങ്ങൾ പഠിപ്പിക്കാൻ തുടങ്ങി.
അവർക്ക് സംസാരിക്കാൻ കഴിയുമ്പോൾ, പഠനത്തിന്റെ ആദ്യ തത്ത്വങ്ങളിൽ കുട്ടികളെ ആകർഷിക്കുന്നതിനുള്ള പുതിയതും മനോഹരവുമായ ഒരു രീതിയാണിത് (ലണ്ടൻ 1747; ബോസ്റ്റൺ 1764).
രണ്ടാമത്തേത് നൂറ്റാണ്ടിന്റെ അവസാനത്തോടെ യുഎസിൽ എട്ട് തവണ വീണ്ടും അച്ചടിച്ചു.
എന്നാൽ അപ്പോഴേക്കും അതേ പ്രാസമാണ് ദ ട്രാജിക്കൽ ഡെത്ത് ഓഫ് എ, ആപ്പിൾ പൈ ഹു വുഡ് കട്ട് ഇൻ പീസസ് ആൻഡ് ഈറ്റ് ഇരുപത്തിയഞ്ച് മാന്യന്മാർ, എല്ലാ ചെറിയ ആളുകളും വളരെ നന്നായി അറിയേണ്ടവർ (ലണ്ടൻ 1770; വോർസെസ്റ്റർ, മാസ്. 1787) - രണ്ട് രാജ്യങ്ങളിലും പലതവണ വീണ്ടും അച്ചടിച്ചു.
അവലംബം പുറംകണ്ണികൾ Apple Pie ABC എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Beside the various editions listed in their Dictionary of Nursery Rhymes , there are 19th-century books from the Opies' personal collection, given to the Bodleian Library in Oxford.
See pages 1–2 of the catalogue PDF The illustrations from Kate Greenaway’s 1886 edition
ആപ്പിൾ ടി.വി. ഇംഗ്ലീഷ് വിലാസം https://ml.wikipedia.org/wiki/Apple_TV
വികസിപ്പിച്ചതും വിപണനം ചെയ്യുന്നതുമായ ഒരു ഡിജിറ്റൽ മീഡിയ പ്ലെയറും മൈക്രോകൺസോളുമാണ് ആപ്പിൾ ടി.വി. വീഡിയോയും ഓഡിയോയും പോലെ ലഭിച്ച മീഡിയ ഡാറ്റ ടെലിവിഷൻ സെറ്റിലേക്കോ ബാഹ്യ ഡിസ്പ്ലേയിലേക്കോ പ്ലേ ചെയ്യുന്ന ഒരു ചെറിയ നെറ്റ്‌വർക്ക് ഉപകരണമാണിത്.
ഒരു എച്ച്ഡിഎംഐയ്ക്ക് അനുയോജ്യമായ ഉറവിട ഉപകരണം, അതായത് അത് പ്രവർത്തിക്കുന്നതിന് ഒരു എച്ച്ഡിഎംഐ(HDMI)കേബിളിലൂടെ ഒരു മെച്ചപ്പെടുത്തിയ-ഡെഫനിഷൻ അല്ലെങ്കിൽ ഹൈ-ഡെഫനിഷൻ വൈഡ് സ്‌ക്രീൻ ടെലിവിഷനിലേക്ക് കണക്റ്റുചെയ്യേണ്ടതുണ്ട്.
ഇതിന് സംയോജിത നിയന്ത്രണങ്ങൾ ഇല്ല, ആപ്പിൾ റിമോട്ട്, സിരി റിമോട്ട് അല്ലെങ്കിൽ ചില മൂന്നാം കക്ഷി ഇൻഫ്രാറെഡ് റിമോട്ടുകൾ എന്നിവയിലൂടെ വിദൂരമായി മാത്രമേ നിയന്ത്രിക്കാനാകൂ.
ഒന്നിലധികം പ്രീ-ഇൻസ്റ്റാൾ സോഫ്റ്റ്‌വെയർ ആപ്ലിക്കേഷനുകൾക്കൊപ്പം ആപ്പിൾ ടി.വി. ടിവിഒഎസ് പ്രവർത്തിപ്പിക്കുന്നു.
അതിന്റെ മീഡിയ സേവനങ്ങളിൽ സ്ട്രീമിംഗ് സബ്‌സ്‌ക്രിപ്‌ഷനുകൾ, ടിവി എവരിവെയർ എന്നതിനെ അടിസ്ഥാനമാക്കിയുള്ള കേബിളുകളും പ്രക്ഷേപണങ്ങളും, സ്‌പോർട്‌സ് ലീഗ് ജേണലിസങ്ങളും ഉൾപ്പെടുന്നു.
2019 മാർച്ചിലെ പ്രത്യേക പരിപാടിയിൽ, ആപ്പിൾ ടിവിയുടെ വിജയത്തിന്റെ അഭാവം കാരണം ആപ്പിൾ അതിന്റെ ശ്രദ്ധ കുറച്ചു.
അധിക വരുമാനം ഉണ്ടാക്കാൻ, പകരം അവർ ആപ്പിൾ ടിവി+, ആപ്പിൾ ടിവി ചാനലായ എ ലാ കാർട്ടേ(a la carte) എന്ന പേയ്ഡ് ടിവി സർവ്വീസ് പുറത്തിറക്കി.
1993-ൽ, ഹോം-വിനോദ വ്യവസായത്തിലേക്ക് കടക്കാനുള്ള ശ്രമത്തിൽ, ആപ്പിൾ മാകിന്റോഷ് ടിവി(Macintosh TV) പുറത്തിറക്കി.
ടിവി ട്യൂണർ കാർഡിനൊപ്പം 14 ഇഞ്ച് സിആർടി(CRT)സ്‌ക്രീനും ടിവിയിൽ ഉണ്ടായിരുന്നു.
1994-ൽ നിർത്തലാക്കുന്നതിന് മുമ്പ് 10,000 യൂണിറ്റുകൾ മാത്രമേ വിറ്റഴിച്ചിരുന്നുള്ളൂ, ഇത് വാണിജ്യ വിജയമായിരുന്നില്ല.
കമ്പനിയുടെ അടുത്ത വ്യാവസായിക മുന്നേറ്റം 1994-ൽ ഇറക്കിയ ആപ്പിൾ ഇന്ററാക്ടീവ് ടെലിവിഷൻ ബോക്‌സ് 1994 ആയിരുന്നു.
ആപ്പിൾ, ബിടി, ബെൽഗാകോം എന്നിവയുടെ സഹകരണത്തോടെയുള്ള ഒരു സംരംഭമായിരുന്നു ബോക്‌സ്, പക്ഷേ അത് പൊതുജനങ്ങൾക്കായി ഒരിക്കലും റിലീസ് ചെയ്‌തില്ല.
ആപ്പിൾ ടിവിക്ക് മുമ്പുള്ള ആപ്പിളിന്റെ അവസാനത്തെ പ്രധാന വ്യാവസായിക ശ്രമം, 1990-കളിൽ, ഹോം ഗെയിം കൺസോളിനെ നെറ്റ്‌വർക്കുചെയ്‌ത കമ്പ്യൂട്ടറുമായി സംയോജിപ്പിച്ച ആപ്പിൾ ബന്ഡായി പിപ്പിന്റെ കമ്മീഷനായിരുന്നു.
സോണി, എൽജി, സാംസങ്, മറ്റ് ടിവി നിർമ്മാതാക്കൾ എന്നിവരുമായി മത്സരിക്കാൻ ആപ്പിൾ ഒരു എച്ച്ഡിടിവി ടെലിവിഷൻ സെറ്റ് ഹാർഡ്‌വെയർ പ്രഖ്യാപിക്കുമെന്ന് 2011-ൽ തന്നെ, പൈപ്പർ ജാഫ്രേയിലെ ദീർഘകാല നിക്ഷേപ ബാങ്കിംഗ് അനലിസ്റ്റായ ജീൻ മൺസ്റ്റർ പറഞ്ഞു.
എന്നിരുന്നാലും, ആപ്പിൾ അത്തരമൊരു ഉൽപ്പന്നം പുറത്തിറക്കിയിട്ടില്ല.
2015-ൽ, മൺസ്റ്റർ തന്റെ പ്രവചനത്തിൽ നിന്ന് പിന്മാറി.
സൗകര്യങ്ങൾ റിമോട്ട് കൺട്രോൾ
സ്റ്റാൻഡേർഡ് ആപ്പിൾ റിമോട്ടാണ് ആപ്പിൾ ടിവിക്കൊപ്പം ലഭിക്കുന്നത്.
പിന്തുണയ്ക്കുന്ന ഫോർമാറ്റുകൾ
വീഡിയോ H.264 up to 720p at 30 frames per second എംപെഗ്-4 720 x 432 (432p) വരെ അല്ലെങ്കിൽ 640 x 480 pixels at 30 fps Motion JPEG up to 720p at 30 fps
Picture ജെപെഗ് ജിഫ് ടിഫ്
ഓഡിയോ HE-AAC (V1) AAC (16-320 kbit/s) ഫെയർപ്ലേ protected AAC MP3 (16-320 kbit/s, with VBR) Apple Lossless AIFF WAV
പരിമിതികൾ ഹാർഡ് വെയർ അവലംബം ↑ ↑ ↑ ↑ ↑ ↑ ↑ ↑ ↑ ഇതും കാണുക Wikimedia Commons has media related to Apple TV .
എയർപോർട്ട് എക്സ്പ്രസ്സ് , the audio-only antecedent of Apple TV (by use of AirTunes ).
Apple Interactive Television Box , a set-top box developed by Apple in the mid-1990s.
Apple Bandai Pippin , a multimedia set-top entertainment networking device designed by Apple and sold during the mid-1990s.
Home theater PC Macintosh TV , Apple's first attempt at computer-television integration in the early 1990s.
Mac Mini , Apple's smallest full featured computer which competes with Apple TV as a higher end home theater PC.
Media center Media PC
ആപ്പിൾ ലിസ ഇംഗ്ലീഷ് വിലാസം https://ml.wikipedia.org/wiki/Apple_Lisa